Hvis selger oppfatter tilbudet som frekt nok, kan det føre til at selger ikke ønsker å selge til deg, selv om du korrigerer budet ditt. I noen tilfeller kan også et skambud vekke interessen til andre budgivere. Hvis de ser at første bud er et beløp langt under prisantydning, vil dette tiltrekke flere til å bli med i budrunden. Lave bud kan faktisk bidra til at sluttprisen ender høyere enn i tilfeller der første bud ligger nærmere prisantydning. Jo flere som deltar i en budrunde, jo flere andre kjøpere må du konkurrere med om å vinne boligen.